VENDIM
Nr. 938, datë 26.12.2012

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS FINIQ TË QARKUT TË VLORËS

Në mbështetje të nenit 100 të Kushtetutës dhe të neneve 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 

VENDOSI: 

1. Miratimin e listës paraprake të pronave të paluajtshme publike shtetërore, që transferohen në pronësi ose në përdorim të komunës Finiq të qarkut të Vlorës, sipas lidhjes nr. 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Finiq të qarkut të Vlorës, miratuar me vendimin nr. 1171, datë 25.11.2009 të Këshillit të Ministrave “Për miratimin e listës së inventarit të pronave të paluajtshme shtetërore në komunën Finiq të qarkut të Vlorës”.
2. Ngarkohen Ministria e Brendshme dhe komuna Finiq për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Komuna Finiq                                                                                                           Lidhja nr. 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-2
	Prona që përdoren për realizimin e programeve administrative
	Në pronësi

	3, 4, 5, 7, 8, 9, 12, 13, 14, 16-21, 23, 25, 26, 28, 30-32
	Prona që përdoren për realizimin e funksioneve në fushën e bujqësisë dhe të ushqimit (toka bujqësore produktive)
	Në përdorim

	6, 11, 15, 22, 24, 27, 142
	Prona që përdoren për realizimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	34-40, 83-85, 88-89
	Prona që përdoren për realizimin e veprimtarive social-kulturore e sportive
	Në pronësi

	42-47
	Prona që përdoren për realizimin e funksioneve në fushën shërbimit funeral
	Në pronësi

	48-62
	Prona që përdoren për realizimin e funksioneve në fushën e strehimit dhe të mbrojtjes civile
	Në pronësi

	29, 75-82, 91
	Prona që përdoren për realizimin e programeve arsimore
	Në pronësi


	86, 90
	Prona që përdoren për realizimin e funksioneve në fushën e shërbimit social
	Në pronësi

	92-114
	Prona që përdoren për realizimin e funksioneve në fushën e ujësjellës-kanalizimeve
	Në pronësi

	115-122
	Prona që përdoren për realizimin e funksioneve në fushën e shëndetit publik
	Në pronësi

	123-126
	Prona që përdoren për realizimin e funksioneve në infrastrukturë (rrugë vendore)
	Në pronësi

	149-152
	Prona që përdoren për realizimin e funksioneve në fushën e zhvillimit ekonomik
	Në pronësi







